Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Chapter 15

Chapter 16

Chapter 17

Chapter 18

Chapter 19

Chapter 20

Chapter 21

Chapter 22

Odongo na Apiyo waliishi na baba yao mjini. Kila wakati waliitazamia likizo. Hawakutazamia kufungwa shule tu, bali pia kumtembelea bibi yao. Bibi aliishi katika kijiji cha wavuvi karibu na ziwa kubwa.

Odongo na Apiyo walifurahi kwani ulikuwa wakati wa kumtembelea bibi kwa mara nyingine. Usiku huo, walifunganya mifuko yao tayari kwa safari ndefu ya kwenda kijijini. Usiku kucha waliongea juu ya likizo na kumtembelea bibi kijijini.

Asubuhi iliyofuata, waliondoka mapema kwenye gari la baba yao kuelekea kijijini. Safarini, waliiona milima, wanyama wa pori na mashamba ya majani chai. Walihesabu magari yaliyopita na kuimba nyimbo walizofunzwa shuleni.

Baada ya muda, walilala kwa sababu ya uchovu.

Walipofika kijijini, baba aliwaamsha Odongo na Apiyo. Walipofika nyumbni kwa bibi, walimkuta akipumzika kwenye mkeka chini ya mti. Bibialikuwa mwanamke mrembo na mwenye nguvu.

Bibi aliwakaribisha kwa kucheza na kuimba kwa furaha. Wajukuu wake walifurahi na kumpa zawadi walizomletea kutoka mjini. "Fungua zawadi yangu kwanza," Odongo alimsihi. "La, atafungua yangu kwanza!" Apiyo akasema.

Bibi aliwabariki wajukuu wake baada ya kuzifungua zawadi. Alipendezwa na zawadi walizompelekea.

Baada ya kupmzika, Odongo na Apiyo walitoka nje. Walifurahia kuwakimbiza vipepeo na ndege.

Walipanda juu ya miti na kurushiana maji ziwani.

Giza lilipoanza kuingia, walirejea nyumbani. Bibi aliwaandalia chakula, lakini walikuwa tayari wamelala kabla ya kumaliza!

Siku iliyofuata, baba yao aliondoka na kurudi mjini. Aliwaacha Odongo na Apiyo nyumbani kwa bibi.

Odongo na Apiyo walimsaidia bibi yao kufanya kazi za nyumbani. Walitafuta kuni na kuchota maji. Wakakusanya mayai na kuchuna mboga kutoka kwenye bustani.

Bibi aliwafunza wajukuu wake jinsi ya kupika ugali mwororo walioula kwa kitoweo cha nyama. Pia, aliwaonyesha namna ya kupika wali wa nazi walioula kwa mchuzi wa samaki.

Siku moja subuhi, Odongo aliwapeleka ng'ombe wa bibiye malishoni. Kwa bahati mbaya, waliingia shambani mwa jirani. Jirani alikasirishwa sana na Odongo. Alitishia kuwafungia ng'ombe kwake kwa kuila mimea yake. Baada ya siku hiyo, Odongo alikuwa mwangalifu alipowachunga ng'ombe.

Siku ya soko, Odongo na Apiyo walienda pamoja na bibi. Bibi alikuwa na kibanda cha kuuzia mboga, sukari na sabuni. Apiyo alipenda kuwaelezea wateja bei za bidhaa. Odongo naye aliwafungia wateja bidhaa walizonunua.

Kabla ya kurejea nyumbani walimsaidia bibi kuhesabu pesa alizopata siku hiyo. Baadaye, walikunywa chai pamoja.

Likizo ilipokaribia kuisha, watoto walilazimika kurudi mjini. Bibi alimpatia Odongo kofia naye Apiyo akampatia sweta kama zawadi. Aliwatayarishia chakula watakachokula safarini.

Baba yao alipofika, hawakutaka kuondoka. Walimsihi Bibi kwenda nao mjini. Lakini, alitabasamu na kusema, "Nina kazi nyingi shambani, siwezi kwenda mjini. Nitawasubiri mje hapa kijijini tena."

Odongo na Apiyo walimkumbatia na kumuaga.

Odongo na Apiyo waliporudi shuleni, waliwaambia marafiki wao kuhusu maisha kijijini. Baadhi ya watoto waliamini kuwa maisha ya mjini ni bora. Bali wengine waliamini maisha ya kijijini ni bora zaidi. Zaidi ya yote, kila mmoja wao alikubali kwamba Odongo na Apiyo walikuwa na bibi aliyewapenda.

You are free to download, copy, translate or adapt this story and use the illustrations as long as you attribute in the following way: Violet Otieno Author - Violet Otieno
Translation - Brigid Simiyu
Illustration - Catherine Groenewald
Language - Kiswahili
Level - First paragraphs © African Storybook Initiative 2015
Creative Commons: Attribution 4.0
Source www.africanstorybook.org